રાજકોટ તાલુકાના પારેવડાં ગામે રહેતા બધાભાઇ ચાવડા નામના કોળી વૃદ્ધ ગત સવારે દસેક વાગ્યે પોતાનું બાઈક લઈને રાજકોટ ખેતી સહાયની દસ્તાવેજી કામગીરી માટે આવતા હતા ત્યારે કુચીયાદડ નજીક ડિવાઇડરના ખાંચામાંથી તેઓ નીકળવા જતા આર જે 36 સી એ 0593 નંબરની પુરપાટ ઝડપે આવતી કારના ચાલકે વળાંક લઇ બધાભાઇના બાઇકને હડફેટે લેતા તેઓ ફંગોળાઈ ગયા હતા અને ગંભીર ઇજા થતા એકઠા થઇ ગયેલા ટોળાએ વૃદ્ધને હોસ્પિટલે ખસેડ્યા હતા પરંતુ અહીં મોત નીપજ્યું હતું ઘટનાને પગલે પુત્ર રમેશ સહિતનાઓ દોડી આવ્યા હતા અને ફરિયાદ નોંધાવી હતી બધાભાઇ ખેતીકામ કરતા હતા તેમને સંતાનમાં 5 દીકરા અને 4 દીકરી હોવાનું તથા તેઓ બે બહેન એક ભાઇમાં મોટા હોવાનું જાણવા મળ્યું છે પરિવારના મોભીના મોતથી કોળી પરિવારમાં કલ્પાંત સર્જાયો છે.